ג'ונאס ארמסטרונג

ויליאם ג'ונאס ארמסטרונג (באנגלית: William Jonas Armstrong; נולד ב-1 בינואר 1981) הוא שחקן אנגלי יליד אירלנד, הידוע בעיקר בתפקידו בדמות רובין הוד בסדרת הטלוויזיה "רובין הוד" של ערוץ BBC One.

ביוגרפיה
ארמסטרונג נולד בדבלין שבאירלנד. כשהיה בן שש עברה משפחתו לגור בלית'ם סט. אנס (Lytham St. Annes). הוא למד באקדמיה המלכותית לאמנות הדרמה וסיים את לימודיו עם תואר BA בשנת 2003. אחר כך הופיע במחזה "Quartermaine's Terms" בתיאטרון רויאל שבנורת'האמפון בתפקיד דרק מידל. ב-2004 שיחק בתפקיד הנרי במחזה "The Skin of Our Teeth" בתיאטרון יאנג ויק ברובע למבת' שבלונדון. עוד באותה שנה הופיע בשבעה פרקים של העונה הרביעית של סדרת הדרמה-קומית "Teachers" בערוץ 4 בתפקיד אנתוני מילנגטון. בינואר 2005 שיחק בתפקיד ריצ'רד במחזה "Rutherford & Son" בתיאטרון רויאל אקסצ'נג במנצ'סטר. מאוחר יותר ב-2005 שיחק שוב בסדרה של ערוץ 4, דרמת הפשע "The Ghost Squad" בתפקיד פיט מייטלנד. בדצמבר 2006 כיכב בדרמה בת שני חלקים של ITV בשם "Losing Gemma".

התפקיד הגדול ביותר שגילם ארמסטרונג בטלוויזיה הוא בדמות רובין מלוקסלי בסדרת הדרמה של ה-BBC משנת 2006 "רובין הוד" המבוססת על אגדות רובין הוד. במהלך צילומי העונה השנייה (ששודרה ב-2007) שבר ארמסטרונג את עצמות המסרק ברגלו כשהשתתף בסצנת לחימה. ב-28 בפברואר 2007 השתתף בשעשועון הקומי של ה-BBC בשם "Never Mind the Buzzcocks".

באוגוסט 2008 אישרו ב-BBC שארמסטרונג יעזוב את הסדרה "רובין הוד" בסוף העונה השלישית, ששודרה ב-2009. הוא ציין שהוא "מחפש אתגרים חדשים". בעקבות זאת הסדרה לא חודשה לעונה רביעית. ב-2008 הופיע ארמסטרונג בסרט האימה "Book of Blood" המבוסס על סיפור קצר מאת קלייב בארקר.

ב-2009 הופיע ארמסטרונג בפרק בעונה השלישית של הסדרה "The Street" של ה-BBC. הוא גילם את החייל ניק קלשו שחוזר מהמלחמה באפגניסטן כשפניו מושחתות ולו יד תותבת בעקבות פציעה ממחבל מתאבד. ב-2009 היה המספר של סיפורים לפני השינה בתוכנית הילדים של ערוץ CBeebies.

בנובמבר 2013 זכה ארמסטונג בפרס "Stars on Horizon" בפסטיבל הסרטים של פורט לודרדייל על תפקידו בסרט "Walking with the Enemy".

בשנת 2022 שיחק בסרט באור האמת.

פילמוגרפיה
 שנה שם שם באנגלית תפקיד הערות 2004 Teachers אנתוני מילינגטון סדרת טלוויזיה (7 פרקים) 2005 The Ghost Squad פיט מייטלנד סדרת טלוויזיה (7 פרקים) 2006 Losing Gemma סטיב סרט טלוויזיה רובין הוד Robin Hood רובין הוד 2009 Book of Blood סיימון מקניל The Street ניק סדרת טלוויזיה (3 פרקים) 2010 מיס מארפל Agatha Christie's Marple אנתוני קייד סרט טלוויזיה 2011 The Field of Blood טרי יואיט סדרת טלוויזיה The Body Farm ניק וורנר סדרת טלוויזיה Rage of the Yeti ביל סרט טלוויזיה 2012 נשות האסירים Prisoners' Wives סטיב רוסקו סדרת טלוויזיה לפגוע ולהחטיא Hit & Miss בן סדרת טלוויזיה28 קילו Twenty8k קלינט או'קונור 2013 The Field of Blood טרי יואיט סדרת טלוויזיה 2014 The Whale אוון צ'ייס סרט טלוויזיה Walking with the Enemy אלק כהן קצה המחר Edge of Tomorrow סקינר 2015 נשות מצדה The Dovekeepers יואב בן צרויה מיני-סדרה 2016 רחוב ריפר Ripper Street נתניאל סדרת טלוויזיה  שחיתות Line of Duty ג'ו סדרת טלוויזיה (3 פרקים) Dark Angel ג'ו מיני-סדרה 2018 טרויה: נפילתה של עיר Troy: Fall of a City מינילאוס סדרת טלוויזיה; 8 פרקים 2019 המפרץ The Bay שון מרדית' סדרת טלוויזיה; 6 פרקים 2021 טובעת בספק The Drowning ג'ייסון וולש מיני-סדרה דרך הולינגטון Hollington Drive גארת' בויד סדרת דרמה של ITV2022סטרייקStrikeסול מוריס4 פרקים באור האמת Floodlights  בארי באנל סרט טלוויזיה של BBC Two 2024 Coma  פול פרנקלין 4 פרקים

תפקידים בתיאטרון
 "Quartermaine's Terms" (תיאטרון רויאל, נורת'האמפטון 2003)
 "The Skin of Our Teeth" (תיאטרון יאנג ויק, לונדון 2004)
 "Rutherford & Son" (תיאטרון רויאל אקסצ'נג', מנצ'סטר 2005

קישורים חיצוניים

הערות שוליים

קטגוריה:שחקני קולנוע וטלוויזיה אנגלים
קטגוריה:דבלין: אישים
קטגוריה:בוגרי האקדמיה המלכותית לאמנות הדרמה
קטגוריה:אנגלים שנולדו ב-1981